Zápis č. 7/2013/VI
zo zasadnutia Komisie životného prostredia, výstavby a územného plánovania

Termín konania: 			13.5.2013

Miesto konania:			Obecný úrad v Jaslovských Bohuniciach

Prítomní: podľa prezenčnej listiny:	Božena Krajčovičová - starostka
Ing. Pavol Miklošovič – predseda komisie
					Ing. Milan Fitoš	- člen
					Ing. Ľuboš Bokor	- člen 
Ing. Patrik Viskupič	- člen
Emília Prítrská	- člen
					Ing. Gabriela Nádaská – tajomník
					Jaroslav Šprto - stavebný dozor -  Dom smútku
					Jozef Maška - stavbyvedúci - Dom smútku
					Ing. Andrej Šimo - stavbyvedúci - Materská škola
					Ing. Jozef Trávnik - hl. stavbyvedúci - Materská škola

Program: 

1.	Preverenie naviac prác na stavbe Rekonštrukcia domu smútku
2.	Prerokovanie zmien v projekte MŠ - práce naviac 
3.	Rôzne

K bodu 1

Starostka obce Jaslovské Bohunice p. Božena Krajčovičová a stavebný dozor stavby Rekonštrukcia domu smútku p. Šprto informovali o stave realizácie projektu Rekonštrukcia domu smútku:
-	Stavba bude dokončená do 31.5.2013
-	V rámci realizácie bolo potrebné vyriešiť niekoľko problémov, resp. skutočností, ktoré pôvodný projekt neobsahoval -  ich zoznam je v prílohe tohto zápisu.
-	Projekt takisto neriešil vnútorné vybavenie interiéru - zoznam zariadení je v prílohe tohto zápisu
-	Náklady na stavebnú časť vrátane zmien a doplnkov neprekročia plánovaný rozpočet 356.495,- € vrátane DPH

Predseda komisie Ing. Pavol Miklošovič:
-	Požiadal starostku obce, aby na najbližšie zasadnutie obecného zastupiteľstva predložila informáciu o celkových nákladoch na stavbu v členení: prestavané náklady  k 30.4.2013 + predpokladané náklady na stavebnú časť do konca stavby + náklady na vybavenie interiéru
-	Navrhol, aby v rámci programu najbližšieho obecného zastupiteľstva bola obhliadka stavby Domu smútku

K bodu 2

Zástupcovia zhotoviteľa stavby Nadstavby MŠ spoločnosti HANT BA a.s. Ing. Šimo a Ing. Trávnik predložili zoznam kolízií a  nesúladu projektovej dokumentácie so skutočným stavom a iných technických nedostatkov zistených po zahájení stavebných prác.

Predseda komise Ing. Pavol Miklošovič:

-	uviedol, že riešenie uvedených problémov patrí výlučne do kompetencie priamo zúčastnených strán projektu a to objednávateľa, zhotoviteľa, stavebného dozora, a projektanta (autorského dozora).
-	Doporučil odvedenie dažďových vôd zo strechy do dažďovej kanalizácie na  odvodnenie miestnej komunikácie na Záhradnej ul.
-	Vyzval všetkých zainteresovaných, aby hľadali riešenia s minimálnym dopadom na rozpočet stavby

K bodu 3

Členka komisie p. Prítrská požiadala starostku o informáciu, či bol nutný výrub líp v blízkosti kostola na Nám. Sv. Michala.
Starostka obce  Božena Krajčovičová:
-	Výrub bol nutný z dôvodu zlého zdravotného stavu stromov, na čo bol spracovaný posudok odberne spôsobilej osoby. Výrub bol povolený rozhodnutím  spoločného obecného úradu. 

V Jaslovských Bohuniciach,	13.5.2013				Zapísal: Ing. Pavol Miklošovič

Príloha: 

Rekonštrukcia Domu smútku - zoznam oproti pôvodnému projektu a práce naviac a interiér objektu domu smútku.